হাওয়া ভালো নয়। আমাদের সামনে সে কফি বীজ রোস্ট করল, সেই ধোঁয়ার গন্ধ ঘুরে ঘুরে সবাইকে শোঁকাল, গুঁড়ো করল, কফি ভিজিয়ে বানাল – তারপর ছোট ছোট কাপে আমাদের দিল। সঙ্গে রাশি রাশি ভুট্টার খই। সব মিলিয়ে একঘণ্টা। কফি এখানে চিনি, নুন, মশলাপাতি – সব দিয়ে খায়, রীতিমত রান্না করে। কতরকম যে কফি হয় তা শিখেছি এখানেই – তবে সম্পূর্ণ শিখতে পারিনি- কী কফি খাবে জিজ্ঞেস করলেই আমি আড়চোখে দেখে নিই অন্যেরা কী খাচ্ছে – তারপর বলি – ওই যে ওইটা।